CELEX: 62014TN0723
Language: da
Date: 2014-10-13 00:00:00
Title: Sag T-723/14: Sag anlagt den 13. oktober 2014 — HX mod Rådet

22.12.2014   
            
            
               DA
            
            
               Den Europæiske Unions Tidende
            
            
               C 462/28
            
         Sag anlagt den 13. oktober 2014 — HX mod Rådet
   (Sag T-723/14)
   (2014/C 462/41)
   Processprog: bulgarsk
   
      Parter
   
   
      Sagsøger: HX (Damaskus, Syrien) (ved advokat Stanislav Koev)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagen i sin helhed fremmes til realitetsbehandling, og der gives dom efter påstanden, ligesom alle deri anførte anbringender anses for velbegrundede og tages til følge.
            
         
               —
            
            
               Sagen påkendes efter den fremskyndede procedure.
            
         
               —
            
            
               Rådets afgørelse 2013/255/FUSP af 31. maj 2013 og gennemførelsesafgørelse 2014/488/FUSP af 22. juli 2014 annulleres, for så vidt som sagsøgeren herved er opført på listen, der er indeholdt i bilaget til nævnte afgørelse 2013/255/FUSP om restriktive foranstaltninger over for Syrien.
            
         
               —
            
            
               Rådets forordning (EF) nr. 36/2012 af 18. januar 2012 og Rådets gennemførelsesforordning (EF) nr. 793/2014 af 22. juli 2014 annulleres, for så vidt som sagsøgeren herved er opført på listen, der er indeholdt i bilag II til nævnte forordning (EF) nr. 36/2012 om restriktive foranstaltninger over for Syrien.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender.
   
               1.
            
            
               Første anbringende om en tungtvejende krænkelse af retten til forsvar og retten til en retfærdig rettergang.
               
                           —
                        
                        
                           De anfægtede retsakter blev ikke meddelt sagsøgeren, og han fik ikke forelagt nogen væsentlige beviser eller indicier, der kunne begrunde hans opførelse på listen over personer, der er omfattet af sanktioner, selv om bevisbyrden ligger hos Rådet.
                        
                     
                           —
                        
                        
                           De anklager, der er rejst mod sagsøgeren med hensyn til ansvaret for »voldelig undertrykkelse af civilbefolkningen i Syrien«, er uklare og ufuldstændige og beror på formodninger.
                        
                     
         
               2.
            
            
               Andet anbringende om en tilsidesættelse af begrundelsespligten.
               
                           —
                        
                        
                           De anfægtede retsakter indeholder alene påstande, der ikke er begrundede.
                        
                     
         
               3.
            
            
               Tredje anbringende om en krænkelse af retten til en effektiv domstolsbeskyttelse.
               
                           —
                        
                        
                           Den omvendte bevisbyrde, hvorved sagsøgte havde mulighed for at afhjælpe sine fejlbehæftede og retsstridige retsakter, er retsstridig.
                        
                     
         
               4.
            
            
               Fjerde anbringende om, at Rådet har foretaget et urigtigt skøn i forbindelse med flere faktiske omstændigheder.
            
         
               5.
            
            
               Femte anbringende om en krænkelse af ejendomsretten og proportionalitetsprincippet og princippet om den økonomiske frihed.
               
                           —
                        
                        
                           På grundlag af de anfægtede retsakter er sagsøgeren retsstridigt blevet frataget muligheden for frit at benytte sin ejendom.
                        
                     
         
               6.
            
            
               Sjette anbringende om en krænkelse af retten til normale levebetingelser, da de trufne foranstaltninger i strid med forbuddet i artikel 4 i Den Europæiske Unions charter om grundlæggende rettigheder pålægger umenneskelig eller nedværdigende straf.
            
         
               7.
            
            
               Syvende anbringende om en tungtvejende krænkelse af rettigheden til beskyttelse af omdømme som fastsat i artikel 8 og artikel 10, stk. 2, i Den Europæiske Menneskerettighedskonvention, idet sagsøgerens opførelse i de anfægtede retsakter retsstridigt har ødelagt sagsøgerens omdømme i virksomheden og i forhold til hans samarbejdspartnere.